খাজা আহমদ ইয়াসাভীর দরগা
খাজা আহমদ ইয়াসাভী'র সমাধি (কাজাখ: Қожа Ахмет Яссауи кесенесі, Qoja Axmet Yassawï kesenesi) দক্ষিণ কাজাখস্তানের তুর্কেস্তান শহরে অবস্থিত একটি অসম্পূর্ণ সমাধি। ১৩৮৯ সালে তৈমুর স্থাপনাটির নকশা অনুমোদন করেন। তৈমুর লং সে সময়ে তৈমুরি সাম্রাজ্যের অংশ হিসেবে এই অঞ্চল শাসন করতেন। তিনি ১২ শতকে নির্মিত বিখ্যাত তুর্কি কবি এবং সুফি সাধক খাজা আহমদ ইয়াসাভীর (১০৯৩-১১৬৬) ছোট সমাধি পরিবর্তন করে এটা নির্মাণ করতে বলেন। তবে ১৪০৫ সালে তৈমুরের মৃত্যুর সাথে সাথে নির্মাণ কাজ স্থগিত হয়ে যায়। অসম্পূর্ণ অবস্থা সত্ত্বেও, দরগাটি সমস্ত তৈমুরিদ নির্মাণ মধ্যে অন্যতম সেরা সংরক্ষণ হিসাবে টিকে আছে। এর সৃষ্টি তৈমুরিদ স্থাপত্য শৈলীর সূচনা করে। ভল্ট ও গম্বুজ নির্মাণের জন্য উদ্ভাবনী স্থাপত্য সমাধান, এবং চকচকে টাইলস ব্যবহার করে অলঙ্করণগুলি কাঠামোটিকে এই স্বতন্ত্র শিল্পের প্রোটোটাইপ বানিয়েছে, যা সাম্রাজ্য এবং এর বাইরেও ছড়িয়ে পড়েছিল। এই ধর্মীয় কাঠামো মধ্য এশিয়া জুড়ে ভ্রমণকারীদের আকৃষ্ট করে চলেছে এবং কাজাখের জাতীয় পরিচয় তুলে ধরেছে।এটি একটি জাতীয় স্মৃতিসৌধ হিসেবে সুরক্ষিত রয়েছে, যখন ইউনেস্কো এটিকে দেশের প্রথম উত্তরাধিকার স্থান হিসেবে স্বীকৃতি দেয় এবং ২০০৩ সালে এটিকে বিশ্ব ঐতিহ্য হিসেবে ঘোষণা করে।